Атаһы бит шуға ла тәүге улына ана шул ҡыр аттары исемен – Тарпан тип ҡушҡан. Бына ике тарпан бер-береһен еҫкәп, маңлайҙары менән муйындарын ышҡып торҙолар ҙа, ҡапыл ялдарын ялбырлатып үрәпсенеләр, алғы аяҡтарын тарбанлатып, бер-береһенең түшенә һуғырға теләгәндәй хәрәкәттәр яһанылар. Шунан береһе ситкә ялтанды ла, ҡолаҡтарын шымартып, ялын ялпылдатып шыҡыйып сабып китте. Икенсеһе уның артынан төштө. Өйөрҙәре тирәләй түңәрәк яһап эй елә былар, эй елә, тояҡ аҫтарынан ер умырылып ырғый. Ә өйөрҙәге тарпандар уларҙың баҫтырышыуына бөтөнләй иғтибар итмәй, баш күтәрмәй ашанып тик йөрөй...
Неспроста отец назвал старшего сына Тарпаном, только не оправдались его надежды...